Percy Crosby

Percy Leo Crosby (født 8. desember 1891, død 8. desember 1964) var en amerikansk tegneserieskaper. Han er mest kjent for tegneserien Skippy, som ble publisert daglig i hundrevis av aviser i årene 1925-1945. Serien handlet om gutten Skippy Skinner og hans lekekamerater. Serien blandet situasjonskomikk og hverdagsfilosofi, og er blitt kalt en klar forløper til de senere seriene Knøttene og Tommy og Tigern. Seriens store popularitet førte bl.a. til en spillefilm i 1931, med Jackie Cooper i rollen som Skippy. 

Percy Crosby skal angivelig ha slitt med store depresjoner og alkoholmisbruk, og tilbrakte sine siste 16 år isolert på et mentalsykehus. Ingen andre tok over serien Skippy etter ham, men det er senere blitt utgitt samlingsbøker med serien.

Referanser

Eksterne lenker 
 
 
 

Tegneserieskapere